Tırnaqsız

Tırnaqsız (resmiy türkçe adı Sakarya) - Türkiyedeki Ankara iliniñ Polatlı ilçesine bağlı bir qırımtatar köyü.

Tırnaqsız, Türkiyeniñ paytahtı olğan Anqarağa 85 km, Polatlığa 10 km uzaqlıqta. Köyniñ temelini XX asırnıñ başında Qırım ve Romaniyadan kelgen qırımtatarlar qoyğan. Türkiye istiqlâl cenkinde 1921 senesindeki türk-yunan Sakarya muarebesi köyniñ topraqlarında oldı. Mınav sebebnen köyniñ adı Sakarya olıp deñiştirildi.

Köy cemaatınıñ episi qırımtatar tamırlı. 1970 senelerinden soñ köyden Anqara, Polatlı, Eskişehirge köçler başladı. Endi köyde pek az adam qaldı. Lâkin köylüler bayramlarda, oraq-arman künlerinde kene köylerinde körüşe. Köyde arpa, boğday ekimi yasala.


Kategoriya:Ankara
Kategoriya:Türkiyedeki Qırımtatar diasporası